10. การควบคุมภายใน

ในการประชุมคณะกรรมการ บริษัท แอปโซลูท อิมแพค จำกัด (มหาชน) ครั้งที่ 7/2551 เมื่อวันที่
6 มิถุนายน 2551 ซึ่งมีคณะกรรมการตรวจสอบจำนวนสามท่านเข้าร่วมประชุมด้วย
คณะกรรมการได้พิจารณาประเมินความเพียงพอของระบบการควบคุมภายในของบริษัท
ตามแบบประเมินความเพียงพอของระบบการควบคุมภายในของคณะกรรมการกำกับหลักทรัพย์และตลาดหลักทรัพย์
โดยการสอบถามข้อมูลจากฝ่ายบริหารในด้านต่างๆ 5 ส่วน คือ องค์กรและสภาพแวดล้อม
การบริหารความเสี่ยง การควบคุมการปฏิบัติงานของฝ่ายบริหาร
ระบบสารสนเทศและการสื่อสารข้อมูล และระบบการติดตาม

ภายหลังการประเมิน คณะกรรมการบริษัทมีความเห็นว่า ในสภาพปัจจุบัน
บริษัทมีระบบการควบคุมภายในที่เพียงพอและสอดคล้องกับแบบประเมินการควบคุมภายในของสำนักงานคณะกรรมการกำกับหลักทรัพย์และตลาดหลักทรัพย์
โดยเฉพาะในส่วนของการควบคุมภายในที่เกี่ยวกับเรื่องการทำธุรกรรมกับผู้ถือหุ้นรายใหญ่ กรรมการ
ผู้บริหาร และบุคคลที่เกี่ยวข้องกับบุคคลดังกล่าวนั้น (ตามข้อ 3.3 ถึง 3.7
ของแบบประเมินความเพียงพอของระบบการควบคุมภายใน)
บริษัทมีระบบการควบคุมภายในที่รัดกุมและเพียงพอ รวมทั้งยังได้มีการจัดจ้างบริษัทอิสระจากภายนอก
เพื่อทำหน้าที่ในการสำรวจและประเมินระบบควบคุมภายในของบริษัท
พร้อมทั้งรายงานผลการตรวจสอบต่อคณะกรรมการตรวจสอบ และคณะกรรมการบริษัท

ทั้งนี้ ผู้สอบบัญชีจากบริษัท เอเอสที มาสเตอร์ จำกัด ได้เข้าตรวจสอบงบการเงินสำหรับปีสิ้นสุดวันที่
31 ธันวาคม 2550
พร้อมทั้งทำการศึกษาและประเมินประสิทธิภาพระบบการควบคุมภายทางการบัญชีของบริษัทตามที่เห็นว่าจำเป็น
เพื่อประโยชน์ในการกำหนดขอบเขตการปฏิบัติงานตรวจสอบให้รัดกุมและเหมาะสม
รวมทั้งตรวจสอบตามมาตรฐานการสอบบัญชีเพื่อแสดงว่า
งบการเงินแสดงฐานะการเงินและผลการดำเนินงานของบริษัทโดยถูกต้องตามที่ควรในสาระสำคัญตามหลักการบัญชีที่รับรองทั่วไป
โดยผู้สอบบัญชีมีข้อสังเกตจากการตรวจสอบ
จึงได้เสนอข้อคิดเห็นพร้อมทั้งข้อเสนอแนะเพื่อให้บริษัทดำเนินการแก้ไขปรับปรุงให้เหมาะสมต่อไป
โดยสามารถสรุปเป็นรายละเอียด พร้อมทั้งความเห็นของผู้บริหารของบริษัท ได้ดังนี้

  -----------------------------------------------------------------------------------------------------------------------------------------------------------------------------------------------------------
  ข้อสังเกต                                                                           ข้อเสนอแนะ                                                                                      ความเห็นของผู้บริหาร
  --------------------------------------------------------------------------------- ---------------------------------------------------------------------------------------------- --------------------------
  1. มีการแก้ไขวันที่ในใบแจ้งหนี้ใบเดิมในภายหลัง                                              เมื่อมีการแก้ไขใบแจ้งหนี้ ควรยกเลิกใบแจ้งหนี้ใบเดิมและออกใบใหม่แทน โดยระบุสาเหตุของการออกใบใหม่แทนนั้นไว้ด้วย      เห็นด้วยและดำเนินการแก้ไขแล้ว
  ซึ่งทำให้บริษัทมีความเสี่ยงจากการบันทึกบัญชีตามงวดที่เกิดรายการ เช่น                                                                                                                             
  รายได้ที่ต้องบันทึกในเดือนปัจจุบันอาจมีการแก้ไขวันที่และบันทึกรายได้และลูกหนี้การค้าในเดือนถัดไป เป็นต้น                                                                                                   

  2. ผังบัญชีจัดประเภทรายการทางบัญชีบางรายการไม่เหมาะสม เช่น                                บริษัทควรมีรายการแยกผังบัญชีตามความเหมาะสมของรายการบัญชี                                               เห็นด้วยและดำเนินการแก้ไขแล้ว
  บันทึกบัญชีค่าใช้จ่ายค้างจ่ายเละเจ้าหนี้อื่นรวมอยู่ในบัญชีเจ้าหนี้การค้า อุปกรณ์ระหว่างติดตั้งรวมอยู่ในบัญชีอุปกรณ์                                                                                                
  เป็นต้น ซึ่งเป็นการแสดงรายการในงบการเงินที่ไม่ถูกต้อง                                                                                                                                       
  อาจก่อให้เกิดความเข้าใจผิดเมื่อมีการนำข้อมูลในงบการเงินมาวิเคราะห์รายการเพื่อตัดสินใจในเรื่องต่างๆ                                                                                                   

  3.                                                                                บริษัทควรให้มีแผนกบุคคลเพื่อดำเนินงานเกี่ยวกับทรัพยากรมนุษย์เป็นการเฉพาะเนื่องจากข้อมูลเงินเดือนเป็นข้อมูลที่เป็นความลับ   เห็นด้วยและดำเนินการแก้ไขแล้ว
  มีการแบ่งแยกหน้าที่ไม่เหมาะสมเนื่องจากมีการมอบหมายให้พนักงานบัญชีเป็นผู้จัดทำทะเบียนการจ่ายเงินเดือน                                                                                                  
  -----------------------------------------------------------------------------------------------------------------------------------------------------------------------------------------------------------

นอกจากนี้ ในปี 2551 บริษัทได้แต่งตั้ง บริษัท กรินทร์ ออดิท จำกัด
เพื่อทำหน้าที่เป็นผู้ตรวจสอบภายในของบริษัท โดยบริษัท กรินทร์ ออดิท จำกัด
ได้ปฏิบัติงานประเมินความเพียงพอของระบบการควบคุมภายในในระบบต่างๆ ของบริษัท ได้แก่
ระบบจัดซื้อและการจ่ายเงิน ระบบขายและการรับเงิน ระบบทรัพยากรบุคคล ระบบสินทรัพย์ถาวร
ระบบเทคโนโลยีสารสนเทศ ระบบบัญชีและการเงิน
และการสอบทานเกี่ยวกับการนำเสนองบการเงินและนโยบายการบัญชีที่สำคัญ
พร้อมทั้งได้จัดทำรายงานสรุปผลการประเมินความเพียงพอของระบบควบคุมภายในของบริษัท ลงวันที่
30 พฤษภาคม 2551 และมีข้อสังเกตและข้อเสนอแนะเกี่ยวกับระบบบัญชีและการเงิน
เพื่อให้บริษัทนำไปพิจารณาแก้ไข
เพื่อให้ระบบควบคุมภายในของบริษัทมีความรัดกุมหรือมีประสิทธิภาพเพิ่มขึ้น คือ

  -------------------------------------------------------------------------------------------------------------------------------------
  ข้อสังเกต                                         ข้อเสนอแนะ                                         ความเห็นของผู้บริหาร
  ----------------------------------------------- ------------------------------------------------- -----------------------------------
  มีการใช้ชื่อบัญชีของบริษัทไม่ตรงกับลักษณะของรายการที่เกิดขึ้น   เพื่อไม่ใช้เกิดความเข้าใจผิดของผู้ที่ใช้ข้อมูลเกี่ยวกับทางบัญชี      เห็นด้วยและจะดำเนินการปรับปรุงแก้ไขต่อไป
  เช่น เงินประกันค่างาน สินทรัพย์ระหว่างติดตั้ง              บริษัทควรมีการใช้ชื่อบัญชีให้เหมาะกับลักษณะของรายการที่เกิดขึ้น   โดยได้เริ่มปฏิบัติตั้งแต่ไตรมาสที่ 2 ปี 2551
  บริษัทจะใช้ชื่อบัญชีเป็น บัญชีเงินทดรองจ่าย เป็นต้น                                                             

  -------------------------------------------------------------------------------------------------------------------------------------

ทั้งนี้ บริษัทได้นำข้อสังเกตและข้อเสนอแนะดังกล่าวแจ้งให้ฝ่ายบัญชีและการเงินรับทราบ
เพื่อนำไปปฏิบัติต่ออย่างเคร่งครัดแล้ว